钦定古今图书集成/明伦汇编/氏族典/第437卷 > 《赠马氏复姓序》宋·濂
## 钦定古今图书集成/明伦汇编/氏族典/第437卷 > 《赠马氏复姓序》宋·濂

马氏，本嬴姓，伯益之后，造父封赵，为赵氏。至赵奢封
马服君，又为马服氏。后单称“马”者，省文也。《目》秦灭赵，
子孙散居中原，世有位序，至唐太师北平庄武王燧
为尢，盛在宋季时。王之十九世孙某为都统官，拥重
兵，镇兴国军，遂即永兴县之辛安里家焉。统生四子，
曰叔启，曰叔经，曰叔某，曰叔建。叔建再传而生莘，莘
生世荣。世荣有雄才，当咸淳末，北兵长驱而入，荆、襄
皆陷辛安，豪士有起义师而勤王者，世荣实赞其谋，
势弗敌而败。世荣叹曰：“吾世为宋义民，不得不尔。今
事不成，天也弗避，将歼厥宗。”因遁藏重山密林中，诡
叶为姓，饮水看云，以终其身。世荣生元，幼亡，二亲能
自表见于世。前朝皇庆、延祜闲，大官辟为兴国、武昌、
岳阳三府掾，以廉慎称。元生四子：曰谦、曰豫、曰晋、曰
恒，皆业于儒。初，马氏强盛时，析为二支以居，咸建庄
武王庙以奉祀事。元既易姓，当时序变迁之际，衋然
伤心，每帅诸子往哭于庙及祖父诸茔。哭已，呼诸子
前历语之故，且曰：“吾马氏也，不得已而更为叶。吾耄
且死，汝曹幸正其家牒，复求荐绅先生文以昭之。吾
死目亦瞑。”元既卒，天下大乱，而谦豫相继亡，家又毁
于兵。晋挈恒孑孑走道路，幸完其生，复与有禄食。间
过濂道事，歔欷以泣。濂闻受姓命氏，所以别生分类
也。南北混淆，氏姓无辨，盖有因袭致久而不能革者，
况逢时多故而诡姓遁身者乎？古之人有墨台氏，辟
难而改为墨，又改为怡。怡氏名宽者，有重名于时，终
不能复其初姓。又有牛金之子，亦因逃患而改为牢，
又改为尞。尞氏名点者，乃能请于朝，复氏于牛。君子
之论，每不予宽，而有取于点者，在于能复与不能复
而已。今晋敬承父训，如奉璧玉，蚤夜兢兢，卒能复百
年久易之姓，非所谓继志述事之孝者乎？夫孝者，非
以传龟袭紫为也，非以玉帛充牣为也，明其宗裔，不
使紊乱而失序者也。鲁襄公时，鄫人以莒为后，孔子
作《春秋大书》曰：“莒人灭鄫”，以其姓异也。夫姓异既不
可以后人，而袭人之氏，其可以为宗乎？晋之是举，有
合乎《春秋》之义，濂愿学孔子者也，安得不为文以昭
晋之美乎？

《汉书马宫传》：“宫代孔光为大司徒，封扶德侯，本姓马
矢，宫仕学称马氏云。”

《蜀志马良传》：“良字季常，兄弟五人，并有才名，乡里为
之谚曰：‘马氏五常，白眉最良’。”良眉中有白毛，故以称
之。

《唐书卢从愿传》：卢从愿为吏部侍郎，精力于官，伪牒
诡功，摘检无所遗，铨总六年，以平允闻。初，高宗时，吏
部号称职者，裴行俭、马载。及是，从愿与李朝隐为有
名，故号前有裴、马，后有卢、李。

《海宁县志》：唐马自然常游常州，会宰相马植谪常州
剌史，闻自然名，邀相见，谓曰：“‘幸同姓，请通谱为兄弟，
冀师道术可乎’？自然曰：‘相公何望’？曰：‘扶风’。”曰：“‘相公扶
风马湘则风马牛，但见相知，无征同姓’。植乃益敬之。”
《续文献通考》：宋理宗时，阎贵妃与马天骥、丁大全专
政，有人书国门曰：“阎马丁当，国势将亡。